Tulinas pagasts
Tulinas pagasts (krievu: Тулинская волость) bija administratīvi teritoriāla vienība Krievijas Federācijas Pleskavas apgabala Pitalovas rajonā. Pagasta centrs atradās Belorusskijā. Tulinas ciema padome izveidota 1987. gada 11. februārī, atdalot no Pitalovas ciema tā dienvidu daļu. 1995. gada 26. janvārī ciemu reorganizēja par pagastu, bet 2015. gada 11. aprīlī Tulinas pagasts tika iekļauts Utrojas pagasta sastāvā.